ആരോഗ്യപ്രവര്ത്തകര്ക്കുനേരേ ഉണ്ടാകുന്ന അതിക്രമം: നടപടി വൈകരുതെന്ന് പോലീസ് മേധാവി തിരുവനന്തപുരം: ഡോക്ടര്, നഴ്സ്, മറ്റ് ആരോഗ്യപ്രവര്ത്തകര് എന്നിവര്ക്കുനേരേ ഉണ്ടാകുന്ന ആക്രമണങ്ങള്ക്കെതിരേ ശക്തമായ നടപടിയെടുക്കണമെന്നു സംസ്ഥാന പോലീസ് മേധാവി അനില് കാന്ത്. ഹൈക്കോടതി നിര്ദേശത്തിന്റെ അടിസ്ഥാനത്തിലാണ് പോലീസ് മേധാവിയുടെ ഉത്തരവ്.ആരോഗ്യപ്രവര്ത്തകര്ക്കെതിരായ അതിക്രമങ്ങളില് ആശുപത്രിയോ ആശുപത്രി ജീവനക്കാരോ പൊതുജനങ്ങളോ നല്കുന്ന പരാതിയില് ഉടനടി നടപടി സ്വീകരിക്കാന് സ്റ്റേഷന് ഹൗസ് ഓഫീസര്മാര്ക്ക് അദ്ദേഹം നിര്ദ്ദേശം നല്കി. ഇത്തരം കേസുകളില് കാര്യക്ഷമവും കൃത്യതയാര്ന്നതുമായ അനേ്വഷണം നടക്കുന്നുവെന്നു ജില്ലാ പോലീസ് മേധാവിമാര് ഉറപ്പുവരുത്തണം. ഈ കേസുകളില് കാലതാമസം വരുത്താതെ നടപടി സ്വീകരിക്കണം. സോണ് ഐ.ജിമാര്, റെയ്ഞ്ച് ഡി.ഐ.ജിമാര് എന്നിവര് ജില്ലാ പോലീസ് മേധാവിമാരുടെ പ്രവര്ത്തനങ്ങള് വിലയിരുത്തണം. ആശുപത്രിയിലെ പോലീസ് എയ്ഡ് പോസ്റ്റ് സംവിധാനം ശക്തിപ്പെടുത്താനും പോലീസ് മേധാവി നിര്ദ്ദേശിച്ചിട്ടുണ്ട്.